62021CO0316_INF
Uznesenie Súdneho dvora (deviata komora) zo 6. októbra 2021 –Monument Vandekerckhove
(vec C‑316/21) (
1
)
„Návrh na začatie prejudiciálneho konania – Článok 99 Rokovacieho poriadku Súdneho dvora – Smernica 2014/24/EÚ – Priebeh konania – Výber účastníkov a zadávanie zákaziek – Článok 63 – Uchádzač využívajúci kapacity iného subjektu na splnenie požiadaviek verejného obstarávateľa – Nedodržanie podmienok týkajúcich sa technickej a odbornej spôsobilosti uchádzača subjektom, ktorého služby chce uchádzač využiť – Povinnosť umožniť uvedenému uchádzačovi nahradiť uvedený subjekt – Zásada proporcionality“
Aproximácia práva – Postupy zadávania verejných zákaziek na práce, verejných zákaziek na dodávku tovaru a verejných zákaziek na služby – Smernica 2014/24 – Zadávanie zákaziek – Dôvody vylúčenia z účasti na verejnom obstarávaní – Uchádzač využívajúci kapacity iného subjektu – Výberové kritériá, ktoré tento subjekt nesplnil – Povinnosť verejného obstarávateľa požiadať uchádzača o nahradenie subjektu – Dodržanie zásad rovnosti zaobchádzania a proporcionality
(smernica Európskeho parlamentu a Rady 2014/24, článok 18 ods. 1 a článok 63 ods. 1)
(pozri body 36, 39, 40, 42 – 45 a výrok)
Výrok
Článok 63 ods. 1 druhý pododsek smernice Európskeho parlamentu a Rady 2014/24/EÚ z 26. februára 2014 o verejnom obstarávaní a o zrušení smernice 2004/18/ES v spojení so zásadami rovnosti zaobchádzania, zákazu diskriminácie a proporcionality, ako sú uvedené v článku 18 ods. 1 tejto smernice, sa má vykladať v tom zmysle, že ak sa zistí, že subjekt, ktorého služby chce hospodársky subjekt využiť, nespĺňa kritériá výberu stanovené verejným obstarávateľom, je verejný obstarávateľ povinný požiadať tohto uchádzača, aby nahradil daný hospodársky subjekt, inak bude vylúčený z predmetného verejného obstarávania.
(
1
)	Ú. v. EÚ C 320 z 9.8.2021.